Jim Bakker

**James Orsen «Jim» Bakker** (født 2. januar 1940 i Muskegon i Michigan i USA) er en amerikansk TV-predikant.
## Liv og virke
Jim Bakker ble født i Muskegon i Michigan. Han studerte ved North Central University, et kristent *college* i Minneapolis tilknyttet *[[Assemblies of God]]*, der han traff Tammy Faye LaValley som han skulle gifte seg med.

Etter å ha arbeidet for Pat Robertsons *Christian Broadcasting Network* (blant annet som programleder for *The 700 Club*) og senere vært med på å grunnlegge *Trinity Broadcasting Network* sammen med Paul og Jan Crouch, grunnla Bakker i 1970-årene *The PTL Satellite Network* og var programleder for det kristne tv-programmet *The PTL Club* med sin kone Tammy Faye. Programmet var svært populært og trakk inn storr pengesummer. PTL bygde* Heritage Village* og fornøyesesparken *Heritage USA* i South Carolina.

I 1980-årene ble Bakker gjenstand for to skandaler. Bakker ble beskyldt for seksuelle overgrep av sekreteren Jessica Hahn, og PTL betalte $279,000 for hennes taushet. Det ble også også store uregelmessigheter i PTLs finanser. Årene 1984-1987 skrev avisen *The Charlotte Observer* en rekke granskende artikler om PTL. Bakker ble tiltalt og dømt i 1989 for bedrageri til 45 års fengsel. En høyere domsinnstans kortet den fenselsstraffen vesentlig, og Bakker ble prøveløslatt i 1994. I 1996 publiserte Bakker boken «I Was Wrong».

I 2003 begynte Bakker og hans nye hustru Lori et nytt TV-program, *The Jim Bakker Show*, i Branson i delstaten Missouri. Fem år etter flyttet de fra Branson til småstedet Morningside, som blant annet består av et lelighetskompleks med kirke og TV-studio. Morningside ble bygdes med hjelp av en investering på $25 miliooner av Jerry Crawford, en mann som anså at Bakker och hans TV-program hadde reddet hans ekteskap. *Jim Bakker Show* tok senere en survivalistisk retning, der man blant annet solgte matbokser med lang holdbarhet for apokalypsen eller andre katastrofer. Bakker kom iblant med profetiska utsagn og flere av hans gjester ble kalt profeter. Programmet fikk en del kritikere som Bakker advarte - Gud kom til å straffe dem.  Programmet fikk et markant politisk preg, blant annet med tydelig støtte til Donald Trump.

Tidlig under covid-19-pandemien markedsførte Bakker «Silver Solution», et kosttilskudd med sølv som skulle drepe virus. Det førte til stemninger og advarsler fra blant annet Food and Drug Administration. I mai 2020 ble Bakker rammet av slag, og var borte fra *The Jim Bakker Show* en tid.
### Familie
Jim Bakker var gift med Tammy Faye Bakker 1961–1992. De fikk to barn, Tammy Sue og Jay (Jamie Charles). Tammy Sue arbeider med *The Jim Bakker Show* mens Jay er pastor i en mer liberal kirke. I 1998 gjengiftet Bakker seg, med Lori Graham. De har flere adoptivbarn.
### Verker
**Move That Mountain* (1976), 
**Eight Keys to Success* (1980), 
**I Was Wrong* (1996), 
**Prosperity and the Coming Apocalypse* (1998), 
**The Refuge: The Joy of Christian Community in a Torn-Apart World* (2000), 
**Time Has Come: How to Prepare Now for Epic Events Ahead* (2014), 
**You Can Make It: God's Faithfulness in Dark Times-Past, Present and Future* (2021) 

## Litteratur
*McKinney, Kelsey: «The Second Coming of Televangelist Jim Bakker» https://www.buzzfeednews.com/article/kelseymckinney/second-coming-of-televangelist-jim-bakker, Buzzfeed, 2017-05-19
*Schmidt, William E.: «For Jim and Tammy Bakker, Excess Wiped Out a Rapid Climb to Success», New York Times, 1987-05-16 https://web.archive.org/web/20180215084321/http://www.nytimes.com/1987/05/16/us/for-jim-and-tammy-bakker-excess-wiped-out-a-rapid-climb-to-success.html?pagewanted=all

## Referanser